**Maksat 2. Açlygy ýok etmek, azyk howpsyzlygyny üpjün etmek we iýmitlenmegi gowulandyrmak hem-de oba hojalygynyň durnukly ösüşine ýardam bermek**

**2.3 wezipe. 2030-njy ýyla çenli oba hojalygynyň önümçiligini we uly bolmadyk (ownuk) azyk önümlerini öndürijileriň, hususan-da, aýallaryň, fermerçilik maşgala hojalyklarynyň, maldarlaryň we balykçylaryň girdejilerini iki esse ýokarlandyrmak, şol sanda bu wezipäni ýeriň, beýleki önümçilik serişdeleriniň we oba hojalygynyň önümçiliginiň faktorlarynyň, bilimleriň, maliýe hyzmatlarynyň, bazarlaryň we oba hojalygynda goşulan gymmaty we iş bilen üpjünçiligi artdyrmak üçin mümkinçilikleriň kepillendirilen we deň elýeterligini üpjün etmek arkaly amala aşyrmak**

**2.3.1 Fermerçilik hojalygy/maldarçylyk/tokaý hojalygy kärhanalarynyň möçberini klaslar boýunça bölmek bilen önümçilik birligine düşýän önümçilik möçberi**

**Institusional maglumatlar**

**Gurama (guramalar):**

BMG-nyň FAO

**Konsepsiýalar we kesgitlemeler**

**Kesgitleme:**

Ekerançylykda, maldarçylykda, balyk tatmakda we tokaý hojalygynda kiçi möçberdäki azyk önümlerini öndürijileriň oba hojalyk önümçiliginiň belli bir günlerdäki möçberi.

Görkeziji ýyllyk önümiň bir ýyldaky iş günleriniň sanyna gatnaşygy hökmünde hasaplanyp çykarylýar.

FAO kiçi möçberdäki azyk önümlerini öndürijileri aşakdaky ýaly öndürijiler hökmünde kesgitlemegi teklip edýär:

* milli derejede ýeriň möçberiniň jemi paýlanyşynyň (gektarda ölçelýär) birinji iki kwintiline (aşaky 40 göterim) düşýän baş sany bolan mallary dolandyrýanlar; we
* milli derejede önümiň birligine düşýän mallaryň baş sanynyň jemi paýlanyşynyň (mallaryň baş sanynyň tropiki birliklerinde ölçelýär – TLUs) birinji iki kwintiline (aşaky 40 göterim) düşýän baş sany bolan maly dolandyrýanlar; we
* milli derejede oba hojalyk önüminiň birligine düşýän oba hojalyk işinden ykdysady girdejileriň jemi paýlanyşynyň (satyn alyjylyk ukybynyñ dollarda ölçelýän deñeçerligi) birinji iki kwintiline (aşaky 40 göterim) düşýan, oba hojalyk işlerinden her ýyl alynýan, satyn alyjylyk ukybynyñ deñeçerliginiñ 34,387 dollaryndan geçmeýän ykdysady girdejileri alýanlar.

**Esaslandyrma:**

2030-njy ýyla çenli durnukly ösüş ulgamynda gün tertibinde kiçi möçberdäki azyk önümlerini öndürijileriň öndürijiligini ýokarlandyrmagyň möhümdigi bellenýär, sebäbi bu öndürijiler global azyk önümçiliginde möhüm orun tutýarlar. Görkeziji 2030-njy ýyla çenli öndürijiligi iki esse artdyrmak maksadyny goýýan ulgamda öňegidişlige gözegçilik edýär.

Kiçi möçberdäki önümçilik birliklerinde zähmet öndürijiliginiň ýokarlandyrylmagy hem garyplygyň möçberini azaltmaga täsir edýär, sebäbi kiçi möçberdäki azyk önümlerini öndürijiler köplenç halatda garyp adamlar bolup durýarlar we köplenç ýaşaýşyň iň pes şertlerine golaý bolýarlar.

**Esasy düşünjeler:**

2.3.1 görkezijni hasaplamak üçin şu esasy düşünjeler kabul edilendir:

* Kiçi möçberdäki azyk önümlerini öndürijiler ýeriň, mallaryň we girdejileriň jemi paýlanyşynyň aşaky 40 göteriminiň kesişýän ýerinde bolýan adamlar hökmünde kesgitlenýär.
* Mallaryň baş sanyny standartlaşdyrmak we ölçemek üçin peýdalanylýan maldarçylyk birlikleriniň meýdanyny özgertmegiň tropiki şkalasy (TLU). Bir TLU Demirgazyk Amerikada bir gara malyň metabolik agramynyň eekwiwalenti bolup durýar. Gaýtadan hasaplamagyň koeffisientleriniň doly sanawyny Maldarçylyk sektorlaryna synlary taýýarlamak boýunça gollanmada tapyp bolar.
* Öndürijilik konsepsiýasy öndürijiligi ölçemek boýunça YHÖG-nyň gollanmasynda standartlaşdyrylandyr. Bu öndürijiligi „önümçilik möçberi görkezijisiniň goýulýan serişdeleriň peýdalanylýan möçberi görkezijisine gatnaşygy“ hökmünde kesgitlenýär. Mümkin bolan kesgitlemeler baradaky has jikme-jik maglumaty „Oba hojalygynda öndürijiligi we netijeliligi ölçemek: edebiýatlara syn bermek we boş goýlan ýerleri seljermek“ bölüminde tapyp bolar.

**Teswirler we çäklendirmeler:**

Esasy çäklendirme maglumatlaryň elýeterligi bolup durýar. Hakykatda birwagtda fermerçilik hojalyklarynyň derejesinde ähli zerur bolan maglumatlary ýygnaýan gözegçilikler örän az sanly bolup durýar. Oba hojalyk önümçiliginiň umumy möçberi barada we oba hojalyk holdinginde zähmet harajatlary barada maglumatlary ýygnamak üçin has amatly maglumat çeşmesi oba hojalygyna gözegçilikler bolup durýar. Emma köp ýurtlarda, aýratyn hem ösüp barýan ýurtlarda oba hojalyk gözegçilikleri seýrek geçirilýär.

**Usulyýet**

**Hasaplama usuly:**

$$SDG 2.3.1=I\_{2.3.1}^{t}={\sum\_{j=1}^{n}(\frac{\sum\_{i}^{}V\_{ij}^{t}p\_{ij}^{t}}{Ld\_{j}^{t}})}/{n}$$

bu ýerde:

* $V\_{ij}^{t}$ t ýylyň dowamynda j kiçi möçberdäki azyk önümlerini öndüriji tarapyndan ýerlenen i oba hojalyk önüminiň fiziki möçberi;
* $p\_{ij}^{t}$ şol bir t ýylyň dowamynda j kiçi möçberdäki azyk önümlerini öndüriji tarapyndan alnan i oba hojalyk önüminiň durnukly satuw bahasy;
* $Ld\_{j}^{t}$ t ýylyň dowamynda j kiçi möçberdäki azyk önümlerini öndüriji tarapyndan peýdalanylan iş günleriniň sany;
* $n $kiçi möçberdäki azyk önümlerini öndürijileriň sany

Bu görkezijiniň öndürijilik birlikleriniň – kiçi möçberdäki birlikleriň – toparyna degişlidigi sebäpli, maýdalawjy her bir birlikde amala aşyrylýan ähli önümçilik baradaky maglumatlary jemlemelidir. Munuň üçin önüm möçberleriniň umumy sanawjyda görkezilmegi zerurdyr, sebäbi fiziki möçberleri jemlemek mümkin däldir. Önümleri jemlemek üçin has amatly sanawjy durnukly bahalaryň wektory bolup durýar. DÖM-nyň görkezijilerine gözegçiligiň talap edişi ýaly, wagtyň dürli pursatlarynda ölçenilende dürli görkezijilerdäki üýtgemeler möçberiň jemlenen üýtgemeleri bolup durýar.

**Bölme:**

2.3.1 görkeziji fermerçilik/maldarçylyk/tokaý hojalygy kärhanalaryny klaslar boýunça bölünmelidir. 2.3 DÖM-nyň umumy maksady aýallara, oturymly halklara, maşgala fermerlerine, maldarlara we balykçylara aýratyn üns berilmegini talap edýär. Şu sebäbe görä, görkeziji jynsy boýunça, kärhananyň tipi we jemgyýete degişliligi boýunça bölünmelidir.

**Ýok bolan görkezijileri işlemek:**

* **Ýurt derejesinde**

Soňra kesgitlener

* **Sebit we global derejelerde**

**Sebit görkezijileri:**

Häzirlikçe ulanarlykly däl.

**Deň gelmezlikleriň çeşmeleri:**

Häzirlikçe ulanarlykly däl.

**Milli derejede maglumatlary ýygnamak üçin ýurtlara elýeter bolan usullar we gollanmalar:** Maglumat häzirlikçe elýeter däl.

**Hil kepilligi**

Maglumat häzirlikçe elýeter däl

**Maglumat çeşmeleri**

**Çeşmeler we maglumatlary ýygnamak:**

2.3.1 görkezijiniň kiçi möçberli hasap edilýän öndürijileriň maksatlaýyn görkezijisinde ölçelýändigini hasaba almak bilen, olary ölçemek üçin iň gowy maglumat çeşmesi onuň barşynda aýry-aýry öndüriji birlikler babatynda talap edilýän ähli maglumatlar ýygnalýan bir bitewi gözegçilik bolup durýar. Oba hojalyk önümçiliginiň umumy möçberi barada we oba hojalyk holdinginiň zähmet harajatlary barada maglumatlary ýygnamak üçin iň amatly maglumat çeşmesi oba hojalyk gözegçigi bolup durýar. Oba hojalyk gözegçilikleriniň bolmadyk wagtynda öwrenmeli bolan beýleki mümkinçilikler şulardan ybaratdyr:

1. oba hojalyk moduly bilen goşulyşan oba hojalyklaryna gözegçilik,
2. oba hojalyk ýazuwlary,
3. administratiw maglumatlar.

**Maglumatlaryň elýeterligi**

Ozalkylary ýaly, ulgamlayn we ylalaşylan esasda maglumatlar ýok. Käbir maglumatlar aýry-aýry ýurtlardaky elýeter amatly gözegçiliklerden getirildi

Aşakda sebitlere bölmek bilen, ýurtlar boýunça bölünişi getirilýär:

|  |  |  |
| --- | --- | --- |
|  | **Ýurtlaryň sany** | **Maglumatlaryň häsiýeti** |
| **Dünýä** | **8** | **E** |
| **Afrika** | **7** | **E** |
| **Demirgazyk Afrika** |  |  |
| **Saharadan Günortdaky Afrika ýurtlary** |  |  |
| **Gündogar Afrika** | **4** | **E** |
| **Orta Afrika** |  |  |
| **Günorta Afrika** |  |  |
| **Günbatar Afrika** | **3** | **E** |
| **Amerika** |  |  |
| **Latyn Amerikasy we Karib basseýni** |  |  |
| **Karib basseýni** |  |  |
| **Latyn Amerikasy** |  |  |
| **Demirgazyk Amerika** |  |  |
| **Aziýa** | **1** | **E** |
| **Merkezi Aziýa** |  |  |
| **Gündogar Aziýa** |  |  |
| **Günorta Aziýa** | **1** | **E** |
| **Günorta-Gündogar Aziýa** |  |  |
| **Günbatar Aziýa** |  |  |
| **Ýewropa** |  |  |
| **Gündogar Ýewropa** |  |  |
| **Demirgazyk Ýewropa** |  |  |
| **Günorta Ýewropa** |  |  |
| **Günbatar Ýewropa** |  |  |
| **Okeaniýa** |  |  |
| **Awstraliýa we Täze Zelandiýa** |  |  |
| **Melaneziýa** |  |  |
| **Mikroneziýa** |  |  |
| **Polineziýa** |  |  |

**Wagt hatarlary:**

2030-njy ýyla çenli.

**Senenama**

**Maglumatlary ýygnamak:**

Soňra kesgitlener

**Maglumatlary çykarmak:**

Soňra kesgitlener

**Maglumatlar bilen üpjün edijiler**

Milli statistika gulluklary

**Maglumatlary düzüjiler**

BMG-nyň FAO

**Salgylanmalar**

* Baş statistika müdirliginiň we FAO Statistika bölüminiň kanselýariýasynyň „2.3.1 и 2.3.2 durnukly ösüş maksatlarynyň görkezijilerini işläp düzmek we olara gözegçilik etmek üçin teklip edilýän usulyýet“ boýunça bellikleri, Rim
* 2030-njy ýyla çenli durnukly ösüş üçin Gün tertibiniň 2,3 wezipesine gözegçilik üçin kiçi möçberdäki azyk önümlerini öndürijileri kesgitlemek. FAO Statistika bölüminiň iş resminamasy şu salgy boýunça elýeterdir: http://www.fao.org/3/a-i6858e.pdf

**Baglanyşykly görkezijiler**

Ulanarlykly däl.